b'\n_START_ARTICLE_\nOdense Boldklub\n_START_SECTION_\nHist\xc3\xb2ria\n_START_PARAGRAPH_\nL\'OB va ser fundat el 12 de juliol de 1887 amb el nom d\'Odense Cricketklub, essent el criquet l\'\xc3\xbanic esport. Dos anys m\xc3\xa9s tard foren introdu\xc3\xafts el futbol i el tennis i s\'adopt\xc3\xa0 l\'actual nom d\'Odense Boldklub._NEWLINE_L\'any 1916 guany\xc3\xa0 el campionat provincial per primer cop i es classific\xc3\xa0 per les semifinals del campionat nacional. Despr\xc3\xa9s de la II Guerra Mundial el campionat dan\xc3\xa8s fou reorgantizat i l\'OB fou incl\xc3\xb2s a la tercera divisi\xc3\xb3. R\xc3\xa0pidament ascend\xc3\xad a Primera Divisi\xc3\xb3. Aquells anys, els altres dos clubs de la ciutat, el B 1909 i el B 1913 eren m\xc3\xa9s reeixits que l\'OB. A partir de 1975, per\xc3\xb2, l\'OB es converteix en el primer club de la ciutat. Des d\'aquell any i fins al 2008, guanya 3 lligues daneses i cinc copes._NEWLINE_Debut\xc3\xa0 en una competici\xc3\xb3 europea el 1978. A nivell internacional destac\xc3\xa0 el triomf assolit a la Copa Intertoto el 2006, per\xc3\xb2 sobretot \xc3\xa9s recordada la seva actuaci\xc3\xb3 a la Copa de la UEFA de la temporada 1995-96.\n_START_SECTION_\nCopa de la UEFA 1994-95\n_START_PARAGRAPH_\nA la Copa de la UEFA 1994-95, l\'OB va arribar a quarts de final del torneig. A la primera ronda derrot\xc3\xa0 els estonians del FC Flora Tallinn per 3-0 i 3-0. A la segona ronda es desf\xc3\xa9u dels nord-irlandesos del Linfield per 1-1 i 5-0._NEWLINE_La tercera ronda l\'enfront\xc3\xa0 a un dels grans d\'Alemanya, el 1. FC Kaiserslautern, i l\'OB assol\xc3\xad la classificaci\xc3\xb3 despr\xc3\xa9s de dos emptas 1-1 i 0-0 i el valor doble dels gols en camp contari._NEWLINE_L\'apoteosi, per\xc3\xb2, arrib\xc3\xa0 a la quarta ronda. L\'OB s\'enfront\xc3\xa0 al Reial Madrid, que aquells anys comptava amb el capit\xc3\xa0 de la selecci\xc3\xb3 danesa Michael Laudrup. En el primer partit, el Madrid guany\xc3\xa0 a Odense per 2 a 3, deixant mig resolta l\'eliminat\xc3\xb2ria. En el partit de tornada, per\xc3\xb2, l\'Odense guany\xc3\xa0 per 0-2 a l\'estadi Santiago Bernabeu en un partit que fou conegut com "El miracle de Madrid", eliminant els blancs de la competici\xc3\xb3._NEWLINE_L\'aventura finalitz\xc3\xa0 a quarts de final. Els italians del Parma van derrotar l\'OB per un global 1 a 0 en els dos partits.'